Ο **Λούκα Βιλντόζα** (Κίλμες, 11 Αυγούστου 1995) είναι Αργεντινός επαγγελματίας διεθνής καλαθοσφαιριστής. Με ύψος 1.91 μ. αγωνίζεται ως πόιντ γκαρντ και σούτινγκ γκαρντ για τον Παναθηναϊκό.

Σταδιοδρομία
------------

### Κίλμες (2012–2017)

Ο Βιλντόζα ξεκίνησε την καριέρα του με την ομάδα της πόλης που γεννήθηκε, την Κίλμες του Πρωταθλήματος Αργεντινής, τη σεζόν 2011-12. Στη συνέχεια έπαιξε στην δεύτερη κατηγορία με την Κίλμες, τη σεζόν 2012–13. Από το 2013 μέχρι το 2017 συνέχισε με την ομάδα στην κορυφαία λίγκα Αργεντινής, αν και την σεζόν 2016-17, ήταν δανεικός από την Μπασκόνια.

### Μπασκόνια (2016–2021)

Ο Βιλντόζα με τη φανέλα της Μπασκόνια
Το 2016, ο Βιλντόζα υπέγραψε τετραετές συμβόλαιο με την Μπασκόνια του Πρωταθλήματος Ισπανίας. Ωστόσο, η Μπασκόνια τον έδωσε δανεικό πίσω στην Κίλμες για τη σεζόν 2016-17, όπου είχε μέσο όρο 16.9 πόντους και 3.9 ασίστ ανά παιχνίδι. Επανήλθε στην Μπασκόνια τη σεζόν 2017–18 και έκανε ντεμπούτο στην Ευρωλίγκα. Σε 24 παιχνίδια της διοργάνωσης, είχε μέσο όρο 4.5 πόντους, 2 ασίστ και 1.3 ριμπάουντ ανά παιχνίδι. Στο ισπανικό πρωτάθλημα, εμφανίστηκε σε 25 αγώνες και είχε 5.9 πόντους μέσο όρο ενώ σούταρε 50% εντός πεδίας και 40,4% από το τρίποντο. Η Μπασκόνια έφτασε στους τελικούς των Playoffs της ACB εκείνη τη σεζόν και έχασε τον τίτλο από τη Ρεάλ Μαδρίτης με 3-1.
Τη σεζόν 2018–19, ο ρόλος του Βιλντόζα στην ομάδα αυξήθηκε, όπως και τα στατιστικά του, καθώς είχε μέσο όρο 9.1 πόντους και 3.8 ασίστ σε 34 παιχνίδια της Ευρωλίγκα. Τον Μάρτιο του 2019, υπέγραψε επέκταση συμβολαίου με την Μπασκόνια για να παραμείνει μέχρι το τέλος της σεζόν 2023-24. Στο Πρωτάθλημα Ισπανίας, αγωνίστηκε σε 32 αγώνες, έχοντας κατά μέσο όρο 9.3 πόντους ανά αγώνα. Στους προημιτελικούς του ισπανικού πρωταθλήματος, η Μπασκόνια έχασε με 2–0 από τη Σαραγόσα. Στις 30 Ιουνίου 2020, κατέκτησε το πρωτάθλημα Ισπανίας με την Μπασκόνια και αναδείχτηκε MVP των τελικών. Τη σεζόν 2020-21, έπαιξε σε 32 παιχνίδια στην Ευρωλίγκα με 10.3 πόντους, 2 ριμπάουντ, 3.5 ασίστ και 1.6 κλεψίματα σε 25:10.

### Μιλγουόκι Μπακς (2022)

Στις 6 Μαΐου 2021, ο Βιλντόζα υπέγραψε με τους Νιου Γιορκ Νικς, αλλά έμεινε ελεύθερος στις 3 Οκτωβρίου αφού έπαιξε δύο αγώνες ΝΒΑ Summer League του 2021. Στις 5 Οκτωβρίου, ανακοίνωσε ότι είχε υποβληθεί σε χειρουργική επέμβαση στο δεξί του πόδι.

Στις 6 Απριλίου 2022, υπέγραψε με τους Μιλγουόκι Μπακς διετές συμβόλαιο. Στις 22 Απριλίου 2022, ο Βιλντόζα έκανε το ντεμπούτο του στο ΝΒΑ στον τρίτο αγώνα μιας σειράς πλέι οφ του πρώτου γύρου εναντίον των Σικάγο Μπουλς. Αποχώρησε κατά τη διάρκεια του τέταρτου δεκαλέπτου στο 8:02. Έκανε ένα σουτ τριών πόντων, πήρε ένα ριμπάουντ, έδωσε δύο ασίστ και έκανε δύο κλεψίματα, καθώς οι Μπακς κέρδισαν με 111-81. Στις 5 Ιουλίου, αποχώρησε από τους Μπακς. Στις 9 Ιουλίου, οι Μπακς τον υπέγραψαν ξανά με δεκαήμερο συμβόλαιο.

### Ερυθρός Αστέρας (2022–2023)

Στις 14 Οκτωβρίου 2022, υπέγραψε διετές συμβόλαιο με τον Ερυθρό Αστέρα Βελιγραδίου της Αδριατικής Λίγκα και της Ευρωλίγκα. Στο τέλος του μήνα, πήρε το βραβείο του MVP για τον Οκτώβριο στην Αδριατική Λίγκα. Τον Δεκέμβριο του 2022, αναδείχτηκε MVP του μήνα για την Ευρωλίγκα αφού είχε 15.8 πόντους, 4.7 ασίστ, 2.2 κλεψίματα μέσο όρο. Στις 18 Φεβρουαρίου 2023, κατέκτησε το Κύπελλο Σερβίας, αφού ο Ερυθρός Αστέρας νίκησε στον τελικό με 96-79 τη Μέγκα Μπάσκετ. Στις 11 Ιουνίου 2023, κατέκτησε το Πρωτάθλημα Σερβίας κόντρα στην FMP με 2-0 νίκες. Με τη φανέλα του Ερυθρού Αστέρα πραγματοποίησε πολύ καλή σεζόν (2022-23) έχοντας 9.5 πόντους, 1.6 ριμπάουντ, 3.8 ασίστ και 1.4 κλεψίματα, σε 19′ συμμετοχής και 28 παιχνίδια στην Αδριατική Λίγκα και 12.6 πόντους, 2.5 ριμπάουντ, 3.9 ασίστ και 1.4 κλεψίματα σε 24′ συμμετοχής και 29 παιχνίδια στην Ευρωλίγκα.

### Παναθηναϊκός (2023–σήμερα)

Στις 26 Ιουνίου 2023, ανακοινώθηκε η συμφωνία του με τον Παναθηναϊκό για τα επόμενα τρία χρόνια.

Εθνική ομάδα
------------

Ο Βιλντόζα ήταν μέλος των νεανικών εθνικών ομάδων της Αργεντινής. Έπαιξε με την εθνική ομάδα νέων στο Παγκόσμιο Κύπελλο Under-17 της FIBA 2012. 

Είναι επίσης μέλος της εθνικής ομάδας μπάσκετ της Αργεντινής ανδρών. Με εθνική ομάδα έπαιξε στους Αγώνες ODESUR 2014, στους Παναμερικανικούς Αγώνες 2015, στο Πρωτάθλημα Νότιας Αμερικής 2016 και στο FIBA AmeriCup του 2017.

Το 2019, ήταν μέλος της ομάδας που κέρδισε το χρυσό μετάλλιο στους Παναμερικανικούς Αγώνες στη Λίμα. Ο Βιλντόζα συμπεριλήφθηκε στην αποστολή της Αργεντινής για το Παγκόσμιο Κύπελλο Μπάσκετ 2019 στην Κίνα και πήρε το ασημένιο μετάλλιο, αφού η Αργεντινή ηττήθηκε στον τελικό από την Ισπανία 95-75.

Τίτλοι-Διακρίσεις
-----------------

### Συλλογικοί

#### Μπασκόνια

* Πρωτάθλημα Ισπανίας: (2020)

#### Ερυθρός Αστέρας

* Πρωτάθλημα Σερβίας (2023)
* Κύπελλο Σερβίας: (2023)

### Ατομικοί

* MVP των τελικών στο Πρωτάθλημα Ισπανίας: (2020)
* Πρώτος στα κλεψίματα στο Πρωτάθλημα Ισπανίας: (2019)
* MVP του μήνα στην Ευρωλίγκα: (Δεκέμβριος 2022)
* MVP του μήνα στην Αδριατική Λίγκα: (Οκτώβριος 2022)
* Ελληνικό All-Star Game: (2023)
* Δεύτερη Καλύτερη πεντάδα στο Πρωτάθλημα Αργεντινής: (2017)

Παραπομπές
----------

1. ↑  «Luca Vildoza new player for Laboral Kutxa Baskonia». *Baskonia.com*. 16 Αυγούστου 2016. Ανακτήθηκε στις 16 Αυγούστου 2016.
2. 1 2 3  «Luca Vildoza Player Profile». *RealGM.com*. Ανακτήθηκε στις 28 Απριλίου 2021.
3. ↑  «Baskonia, Vildoza together til 2024!». *euroleague.net*. 6 March 2019.. Ανακτήθηκε στις 10 September 2019.
4. ↑  «Μπασκόνια: Πρωταθλήτρια Ισπανίας η ομάδα του Ιβάνοβιτς δέκα χρόνια μετά! (videos)». *Eurohoops*. 30 Ιουνίου 2020. Ανακτήθηκε στις 30 Ιουνίου 2020.
5. ↑  «Νικς: Επίσημο του Βιλντόζα». *Eurohoops*. 6 Μαΐου 2021. Ανακτήθηκε στις 23 Ιουνίου 2023.
6. ↑  «Knicks Waive Luca Vildoza». *NBA.com*. 3 Οκτωβρίου 2021. Ανακτήθηκε στις 3 Οκτωβρίου 2021.
7. ↑  Hola a todos. Les quiero contar que finalmente hoy me operé del pie derecho, que estoy bien y que apenas los doctores me lo permitan, comenzaré con la recuperación para volver a jugar. Estoy tranquilo. Pasé meses difícilese. October 5, 2021. Ανάρτηση του παίκτη στιο Twitter
8. ↑  «Milwaukee Bucks Sign Luca Vildoza». *NBA.com*. 6 Απριλίου 2022. Ανακτήθηκε στις 6 Απριλίου 2022.
9. ↑  «Μπακς: Υπογράφουν τον Λούκα Βιλντόζα!». *Eurohoops*. 5 Απριλίου 2022. Ανακτήθηκε στις 23 Ιουνίου 2023.
10. ↑  «Game 3 Rapid Recap». *BrewHoop.com*. 22 Απριλίου 2022. Ανακτήθηκε στις 22 Απριλίου 2022.
11. ↑  «Bucks use balanced attack to cruise past Bulls in Game 3». *NBA.com*. 22 Απριλίου 2022. Ανακτήθηκε στις 22 Απριλίου 2022.
12. ↑  «Bucks Re-Sign Rayjon Tucker, Luca Vildoza To Camp Contracts». *basketball.realgm.com*. Ανακτήθηκε στις 12 Ιουλίου 2022.
13. ↑  «Ερυθρός Αστέρας: Ανακοίνωσε τον Λούκα Βιλντόζα | Gazzetta». *www.gazzetta.gr*. Ανακτήθηκε στις 23 Ιουνίου 2023.
14. ↑  «NLB MVP OF OCTOBER: LUCA VILDOZA (CRVENA ZVEZDA MTS)». *aba-liga.com*. Ανακτήθηκε στις 2 Νοεμβρίου 2022.
15. ↑  «EuroLeague: MVP του Δεκεμβρίου ο Λούκα Βιλντόζα (vid) | Gazzetta». *www.gazzetta.gr*. Ανακτήθηκε στις 23 Ιουνίου 2023.
16. ↑  «Ερυθρός Αστέρας - Μέγκα Μπάσκετ 96-79: Κυπελλούχος Σερβίας με εμφατικό τρόπο | Gazzetta». *www.gazzetta.gr*. Ανακτήθηκε στις 18 Φεβρουαρίου 2023.
17. ↑  «FMP - Ερυθρός Αστέρας 72-82: Πρωταθλητής Σερβίας με 2-0 | Gazzetta». *www.gazzetta.gr*. Ανακτήθηκε στις 11 Ιουνίου 2023.
18. ↑  «Βιλντόζα: Επίσημα στον Παναθηναϊκό | Gazzetta». *www.gazzetta.gr*. Ανακτήθηκε στις 26 Ιουνίου 2023.
19. ↑  «Luca VILDOZA (ARG)». *FIBA.com*. Ανακτήθηκε στις 28 Απριλίου 2021.
20. ↑  «Spain seal second FIBA World Cup with win over Argentina». *MARCA.com* (στα Αγγλικά). 15 Σεπτεμβρίου 2019. Ανακτήθηκε στις 19 Σεπτεμβρίου 2019.
21. ↑  «Βιλντόζα: Παρέλαβε το βραβείο του MVP Δεκεμβρίου (vid) | Gazzetta». *www.gazzetta.gr*. Ανακτήθηκε στις 23 Ιουνίου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λούκα Βιλντόζα** |

* Luca Vildoza στο acb.com (in ισπανική)
* DLuca Vildoza στο draftexpress.com
* Ο Λούκα Βιλντόζα στο euroleague.net
* Ο Λούκα Βιλντόζα στο fiba.com
* Ο Luca Vildoza στο latinbasket.com
* Λούκα Βιλντόζα στο Twitter

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Καλαθοσφαιριστές Παναθηναϊκού ~ Basket League ~ Περίοδος 2023-2024 |
| --- |
|  |
| 0 | 
* 0 Π. Καλαϊτζάκης
* 2 Βιλντόζα
* 3 Γκάι
* 6 Μωραΐτης
* 8 Μπαλτσερόφσκι
* 10 Σλούκας **(C)**
* 17 Αβδάλας
* 20 Σαμοντούροβ
* 21 Παπαπέτρου **(C)**
* 22 Γκραντ
* 25 Ναν
* 26 Λεσόρ
* 33 Χουγκάζ
* 37 Αντετοκούνμπο
* 40 Γκριγκόνις
* 41 Ερνανγκόμεθ
* 44 Μήτογλου
* 72 Μαντζούκας

Προπονητής: Αταμάν - Βοηθοί: Σερέλης, Γιλντιρίμ, Καμπερίδης - Τεχνικός διευθυντής: Μπετσίροβιτς |  |

 |